**บทที่ 3**

**วิธีการดำเนินการวิจัย**

การศึกษาเรื่อง การจัดการสิ่งแวดล้อมของเทศบาลตำบลนางั่ว อำเภอเมือง จังหวัดเพชรบูรณ์

ด้วยกระบวนการมีส่วนร่วมของประชาชน โดยใช้แบบสอบถามเป็นเครื่องมือในการวิจัยและมีขั้นตอนในการดำเนินการวิจัยดังนี้

1. ประชากรและกลุ่มตัวอย่างที่ใช้ในการศึกษา

2. เครื่องมือที่ใช้ในการเก็บรวบรวมข้อมูล

3. การเก็บรวบรวมข้อมูล

4. การวิเคราะห์ข้อมูลและสถิติที่ใช้ในการวิเคราะห์ข้อมูล

**ประชากรและกลุ่มตัวอย่างที่ใช้ในการศึกษา**

**1. ประชากร**

ประชากรที่ใช้ในการศึกษา เป็นประชาชนที่อาศัยอยู่ในเขตเทศบาลตำบลนางั่ว อำเภอเมืองเพชรบูรณ์ จังหวัดเพชรบูรณ์ จำนวน 12,469 คน (เทศบาลตำบลนางั่ว, 2564 : 5)

**2. กลุ่มตัวอย่าง**

กลุ่มตัวอย่างในการวิจัยครั้งนี้ เป็นการสุ่มตัวอย่างจากประชาชนที่อาศัยอยู่ในเขตเทศบาลตำบลนางั่ว อำเภอเมือง จังหวัดเพชรบูรณ์ และประชาชนในเขตเทศบาลตำบลนางั่ว อำเภอเมือง จังหวัดเพชรบูรณ์ จากประชากรจำนวนทั้งสิ้น 12,469 คน ประมาณการโดยใช้แนวคิดการกำหนดตัวอย่างของ ทาโร ยามาเน่ (Taro Yamane, 1973 : 125 อ้างถึงใน บุญชม ศรีสะอาด, 2548 : 40) และการกำหนดความคลาดเคลื่อน 5% ได้กลุ่มตัวอย่างจำนวนทั้งสิ้น 390 คน จากสมการ

n = 

N = ขนาดของประชากร

n = ขนาดของกลุ่มตัวอย่าง

e = ความคลาดเคลื่อนจากความเป็นจริงร้อยละ 0.05

= 389.65 = 390

**ตารางที่ 3.1** จำนวนประชากรและกลุ่มตัวอย่าง

|  |  |  |
| --- | --- | --- |
| **เขตพื้นที่เทศบาลตำบลนางั่ว** | **จำนวนประชากร (คน)** | **การหาแบบสัดส่วน** |
| หมู่ที่ 1 บ้านสำนักหมัน | 993 | 31 |
| หมู่ที่ 2 บ้านนางั่ว | 874 | 27 |
| หมู่ที่ 3 บ้านนางั่ว | 955 | 30 |
| หมู่ที่ 4 บ้านนางั่ว | 976 | 31 |
| หมู่ที่ 5 บ้านนางั่ว | 1,282 | 40 |
| หมู่ที่ 6 บ้านนา | 1,184 | 37 |
| หมู่ที่ 7 บ้านคลองสาร | 956 | 30 |
| หมู่ที่ 8 บ้านนางั่ว | 740 | 24 |
| หมู่ที่ 9 บ้านนางั่ว | 955 | 30 |
| หมู่ที่ 10 บ้านนา | 1,139 | 35 |
| หมู่ที่ 11 บ้านนางั่วเหนือ | 510 | 16 |
| หมู่ที่ 12 บ้านคลองแคพัฒนา | 1,381 | 43 |
| หมู่ที่ 13 บ้านนางั่วพัฒนา | 524 | 16 |
| รวม | 12,469 | 390 |

**เครื่องมือที่ใช้ในการวิจัย**

ในการวิจัยครั้งนี้ ใช้แบบสอบถามเป็นเครื่องมือในการเก็บรวบรวมข้อมูล แบบสอบถามสร้างขึ้นจากการวิจัยแนวคิด ทฤษฎี และเอกสารที่เกี่ยวข้อง และแบบสอบถามครอบคลุมตามวัตถุประสงค์ที่ต้องการค้นคว้าอิสระ โดยแบบสอบถามแบ่งออกเป็น 3 ส่วน ดังนี้

1. ส่วนที่ 1 ข้อมูลทั่วไปของผู้ตอบแบบสอบถาม ลักษณะแบบสอบถามเป็นแบบสำรวจรายการ (Check List) เพื่อสอบถามข้อมูล เพศ อุ ระดับการศึกษา อาชีพ และรายได้เฉลี่ยต่อเดือน

2. ส่วนที่ 2 แบบสอบถามระดับการมีส่วนร่วมของประชาชนในการจัดการสิ่งแวดล้อมของเทศบาลตำบลนางั่ว อำเภอเมือง จังหวัดเพชรบูรณ์ ลักษณะแบบสอบถามเป็นแบบมาตราส่วนประมาณค่า (Rating Scale) ตามแบบของลิเคิร์ท (บุญชม ศรีสะอาด, 2548 : 99) มีระดับการมีส่วนร่วมให้เลือกตอบ 5 ระดับ คือ มากที่สุด มาก ปานกลาง น้อย และน้อยที่สุด โดยคำถามครอบคลุมเกี่ยวกับการจัดการสิ่งแวดล้อมของเทศบาลตำบลนางั่ว 4 ด้าน คือ ด้านการมีส่วนร่วมในการตัดสินใจ ด้านการมีส่วนร่วมดำเนินการ ด้านการมีส่วนร่วมรับผลประโยชน์ และด้านการมีส่วนร่วมในการประเมินผล

3. ส่วนที่ 3 ข้อเสนอแนะการมีส่วนร่วมของประชาชนในการจัดการสิ่งแวดล้อมเทศบาลตำบลนางั่ว อำเภอเมือง จังหวัดเพชรบูรณ์ ทั้ง 4 ด้าน คือ ด้านการมีส่วนร่วมในการตัดสินใจ ด้านการมีส่วนร่วมดำเนินการ ด้านการมีส่วนร่วมรับผลประโยชน์ และด้านการมีส่วนร่วมในการประเมินผล

**การเก็บรวบรวมข้อมูล**

ผู้ศึกษาได้กำหนดพื้นที่ประชากรกลุ่มตัวอย่างที่อาศัยอยู่ในเขตเทศบาลตำบลนางั่ว อำเภอเมือง จังหวัดเพชรบูรณ์ ซึ่งมีหมู่บ้านร่วม 13 หมู่บ้าน ผู้วิจัยทำการเก็บรวบรวมแบบสอบถามด้วยตนเอง และชี้แจงทำความเข้าใจให้ผู้ตอบแบบสอบถามทราบลักษณะของแบบสอบถามและตรวจสอบความสมบูรณ์ของแบบสอบถามตลอดระยะเวลาการทำงาน ผู้ศึกษาได้กำหนดระยะเวลาในการเก็บรวบรวมข้อมูลแบบสอบถามภาคสนามเป็นเวลา 30 วัน ตั้งแต่วันที่ 1 มิถุนายน พ.ศ.2565 ถึงวันที่ 30 มิถุนายน พ.ศ.2565

**การวิเคราะห์ข้อมูลและสถิติที่ใช้ในการวิเคราะห์ข้อมูล**

1. นำแบบสอบถามที่สมบูรณ์ทั้งหมดมาตรวจให้คะแนนน้ำหนักทั้งหมดดังนี้

ระดับความคิดเห็นมากที่สุด 5 คะแนน

ระดับความคิดเห็นมาก 4 คะแนน

ระดับความคิดเห็นปานกลาง 3 คะแนน

ระดับความคิดเห็นน้อย 2 คะแนน

ระดับความคิดเห็นน้อยที่สุด 1 คะแนน

2. นำคะแนนเฉลี่ยรายข้อและรายด้านเทียบกับเกณฑ์ดังต่อไปนี้ (บุญชม ศรีสะอาด, 2548 : 100)

ค่าคะแนน แปลความหมาย

4.51-5.00 หมายถึง ระดับการมีส่วนร่วมมากที่สุด

3.51-4.50 หมายถึง ระดับการมีส่วนร่วมมาก

2.51-3.50 หมายถึง ระดับการมีส่วนร่วมปานกลาง

1.51-2.50 หมายถึง ระดับการมีส่วนร่วมน้อย

1.00-1.50 หมายถึง ระดับการมีส่วนร่วมน้อยที่สุด

3. การจัดอันดับจัดตามค่าร้อยละจากมากไปหาน้อย

4. การวิจัยในครั้งนี้ ผู้วิจัยได้นำข้อมูลที่ได้มาวิเคราะห์ โดยใช้โปรแกรมสำเร็จรูปทางสถิติ SPSS ซึ่งวิเคราะห์ข้อมูลเกี่ยวกับคุณลักษณะทั่วไปของผู้ตอบแบบสอบถาม โดยการแจกแจงความถี่ (Frequency) และค่าร้อยละ (Percentage) เสนอข้อมูลเป็นตารางวิเคราะห์ข้อมูลเกี่ยวกับการมีส่วนร่วมของประชาชนในการจัดการสิ่งแวดล้อมของเทศบาลตำบลนางั่ว อำเภอเมือง จังหวัดเพชรบูรณ์ โดยการหาค่าเฉลี่ย () และค่าเบี่ยงเบนมาตรฐาน (Standard Deviation : S.D) ทดสอบสมมติฐานเปรียบเทียบการมีส่วนร่วมของประชาชนในการจัดการสิ่งแวดล้อม จำแนกตามเพศ โดยการทดสอบค่าทีแบบอิสระ (t-test for Independent Sample) และเปรียบเทียบการมีส่วนร่วมของประชาชนในการจัดการสิ่งแวดล้อม จำแนกตามอายุ การศึกษา อาชีพ และรายได้ โดยการวิเคราะห์ความแปรปรวนแบบทางเดียว (One-way Analysis of Variance หรือ One-way ANOVA) และเมื่อพบความแตกต่างกันอย่างมีนัยสำคัญทางสถิติ จะทำการทดสอบความแตกต่างของค่าเฉลี่ยเป็นรายคู่ (Multiple Comparison) โดยวิธีการทดสอบของเชฟเฟ่ (Scheffe’s Method) โดยกำหนดระดับนัยสำคัญทางสถิติที่ 0.05