**บทที่ 5**

**สรุปผล อภิปรายผลและข้อเสนอแนะ**

การศึกษาเรื่อง การจัดการสิ่งแวดล้อมของเทศบาลตำบลนางั่ว อำเภอเมือง จังหวัดเพชรบูรณ์

ด้วยกระบวนการมีส่วนร่วมของประชาชน เป็นการศึกษาเชิงสำรวจ โดยเก็บรวบรวมข้อมูลจากกลุ่มตัวอย่างในเขตเทศบาลตำบลนางั่ว อำเภอเมือง จังหวัดเพชรบูรณ์ สุ่มตัวอย่างแต่ละหมู่รวม 13 หมู่ จำนวน 388 คน แล้วนำข้อมูลที่รวบรวมได้มาวิเคราะห์ด้วยโปรแกรม นำเสนอผลการวิจัยดังนี้ มีสถิติที่ใช้ในการวิเคราะห์ ได้แก่ สถิติค่าร้อยละ ค่าเฉลี่ย การทดสอบค่า t-test

**สรุปผลการวิจัย**

**ตอนที่ 1** ข้อมูลทั่วไปของผู้ตอบแบบสอบถาม

ผลการวิเคราะห์ข้อมูลพบว่ากลุ่มตัวอย่างส่วนใหญ่เป็นเพศชาย คิดเป็นร้อยละ 53 และเพศหญิง

คิดเป็นร้อยละ 47 กลุ่มตัวอย่างอายุส่วนใหญ่อยู่ในช่วงอายุ 41-50 ปี คิดเป็นร้อยละ 31 การศึกษาส่วนใหญ่จบการศึกษาต่ำกว่าปริญญาตรี คิดเป็นร้อยละ 47 ส่วนใหญ่ประกอบอาชีพค้าขาย คิดเป็นร้อยละ 36 และกลุ่มตัวอย่างส่วนใหญ่มีระยะเวลาอยู่อาศัยในชุมชนตั้งแต่ 11 ปีขึ้นไป คิดเป็นร้อยละ 56

**ตอนที่ 2** การมีส่วนร่วมของประชาชนในการจัดการสิ่งแวดล้อมของเทศบาลตำบลนางั่ว

ผลการวิเคราะห์ข้อมูลพบว่า การมีส่วนร่วมของประชาชนในการจัดทำแผนพัฒนาเทศบาล

ตำบลนางั่ว อำเภอเมือง จังหวัดเพชรบูรณ์ กรณีศึกษาระดับการมีส่วนร่วมของประชาชนในการจัดทำแผนพัฒนาเทศบาลตำบลนางั่ว ภาพรวมอยู่ในระดับปานกลาง และเมื่อพิจารณาในองค์ประกอบแต่ละด้านพบว่า ประชาชนมีส่วนร่วมโดยเรียงลำดับจากมากไปน้อยในแต่ละด้านดังนี้ ด้านการมีส่วนร่วมในการติดตามและประเมินผลโครงการและแผนงานการพัฒนา ด้านการมีส่วนร่วมในการรับผลประโยชน์จากการพัฒนา ด้านการมีส่วนร่วมในการดำเนินการของแผนและโครงการพัฒนา และด้านการมีส่วนร่วมในการตัดสินใจ

ด้านการมีส่วนร่วมในการตัดสินใจ พบว่า ระดับการมีส่วนร่วมของประชาชนในเขตเทศบาลตำบลนางั่วที่มีต่อการจัดการสิ่งแวดล้อม ด้านการมีส่วนร่วมในการตัดสินใจ โดยรวม อยู่ในระดับปานกลาง เมื่อพิจารณาเป็นรายข้อ พบว่า อยู่ในระดับการมีส่วนร่วมมากและปานกลาง โดยมีค่าเฉลี่ยสูงสุด คือ ท่านได้เสนอแนะกิจกรรมเพื่อใช้ในการแก้ไขปัญหาเกี่ยวกับสิ่งแวดล้อมในชุมชน อยู่ในระดับการมีส่วนร่วมมาก รองลงมาคือ ท่านได้แสดงความคิดเห็นถึงวิธีการค้นหาปัญหา สาเหตุเกี่ยวกับสิ่งแวดล้อม เช่น ขยะ และของเสีย มลพิษต่าง ๆ ท่านได้คัดค้านหรือโต้แย้งโครงการที่ไม่สอดคล้องกับปัญหาและความต้องการของประชาชนในชุมชน ท่านได้เสนอแนะหรือแสดงความคิดเห็นคัดเลือกกิจกรรมการจัดการสิ่งแวดล้อมในชุมชน ท่านได้เข้าร่วมพิจารณาเสนอเรื่องในที่ประชุมเกี่ยวกับปัญหา สาเหตุของสิ่งแวดล้อมในชุมชน เช่น ขยะ น้ำเสีย มลพิษทางอากาศ และภาวะทางเสียง และผลกระทบกับศิลปวัฒนธรรมของชุมชน อยู่ในระดับการมีส่วนร่วมปานกลาง

ด้านการมีส่วนร่วมในการดำเนินการของแผนและโครงการ พบว่า ระดับการมีส่วนร่วมของประชาชนในเขตเทศบาลตำบลนางั่วที่มีต่อการจัดการสิ่งแวดล้อม ด้านการมีส่วนร่วมในการดำเนินการของแผนและโครงการโดยรวม อยู่ในระดับปานกลาง เมื่อพิจารณาเป็นรายข้อพบว่า มีระดับการมีส่วนร่วมอยู่ในระดับมากและปานกลาง โดยเรียงลำดับดังนี้ คือ ท่านได้รับการแต่งตั้งจากชุมชนให้เป็นผู้ประสานงานกิจกรรมต่าง ๆ ของชุมชน อยู่ในระดับการมีส่วนร่วมมากท่านได้เข้าร่วมกิจกรรมแก้ไขปัญหาสิ่งแวดล้อมในชุมชน เช่น การจัดการขยะและของเสีย มลพิษทางอากาศ และมลภาวะทางเสียงท่านได้ชี้แจงประชาชนให้เข้าใจถึงประโยชน์ในการเข้าร่วมโครงการจัดการสิ่งแวดล้อมของชุมชน) ท่านได้ให้ความร่วมมือในการดำเนินการวางแผนและโครงการพัฒนาสิ่งแวดล้อมของชุมชนร่วมกับเทศบาลตำบล ท่านได้ชักชวนพร้อมเสนอแนะให้ประชาชนในหมู่บ้าน/ตำบลเข้าร่วมโครงการพัฒนาสิ่งแวดล้อมของชุมชนร่วมกับเทศบาลตำบล และท่านได้ชักชวนพร้อมเสนอแนะให้ประชาชนในหมู่บ้าน/ตำบลเข้าร่วมโครงการพัฒนาสิ่งแวดล้อมของชุมชนร่วมกับเทศบาลตำบลอยู่ในระดับมีส่วนร่วมปานกลาง

ด้านการมีส่วนร่วมในการติดตามและประเมินผลโครงการและแผนงานการพัฒนา พบว่าระดับการมีส่วนร่วมของประชาชนในเขตเทศบาลตำบลนางั่วที่มีต่อการจัดการสิ่งแวดล้อม ด้านการมีส่วนร่วมในการติดตามและประเมินผลโครงการและแผนงานการพัฒนา โดยรวม อยู่ในระดับปานกลาง เมื่อพิจารณาเป็นรายข้อพบว่า มีระดับการมีส่วนร่วมอยู่ในระดับปานกลาง โดยเรียงลำดับดังนี้ คือ ท่านได้นำเอาปัญหาและอุปสรรคที่พบเห็นในการดำเนินงานโครงการจัดการสิ่งแวดล้อมเสนอคณะกรรมการหมู่บ้านหรือเทศบาลตำบลได้รับทราบ ท่านได้ติดตามการทำงานของคณะกรรมการพัฒนาเทศบาลตำบลว่าเป็นไปตามแผนงานและโครงการพัฒนาสิ่งแวดล้อมของชุมชนที่กำหนดไว้ ท่านได้เข้าร่วมติดตามผลการดำเนินงานของเทศบาลตำบล และผู้รับเหมาทำงานในโครงการจัดการสิ่งแวดล้อมของชุมชน ท่านได้พูดคุยแลกเปลี่ยนความคิดเห็นกับผู้ที่เกี่ยวข้องในการติดตามและประเมินผลการดำเนินงานโครงการการจัดการสิ่งแวดล้อมของเทศบาลตำบล และ ท่านได้สังเกตการณ์การดำเนินงานของเทศบาลตำบลและผู้รับจ้างทำงานในโครงการจัดการสิ่งแวดล้อมในชุมชน อยู่ในระดับมีส่วนร่วมปานกลาง

ด้านการมีส่วนร่วมในการรับผลประโยชน์จากการพัฒนา พบว่าระดับการมีส่วนร่วมของประชาชนในเขตเทศบาลตำบลนางั่วที่มีต่อการจัดการสิ่งแวดล้อม ด้านการมีส่วนร่วมในการรับผลประโยชน์จากการพัฒนา โดยรวม อยู่ในระดับปานกลาง เมื่อพิจารณาเป็นรายข้อพบว่า มีระดับการมีส่วนร่วมอยู่ในระดับปานกลาง โดยเรียงลำดับดังนี้ คือ ท่านได้ร่วมพิจารณาถึงผลประโยชน์ที่ได้รับทั้งผลดีและผลเสียจากการจัดการสิ่งแวดล้อมของเทศบาลตำบล ท่านได้เข้าร่วมกิจกรรมเพื่อนำสิ่งของเหลือใช้มาใช้ใหม่ ท่านได้รับแนวคิดในการพัฒนาสิ่งแวดล้อมที่ทำให้ความเป็นอยู่และคุณภาพชีวิตของประชาชนในหมู่บ้านดีขึ้น และมีความรู้สึกภาคภูมิใจที่ได้ทำประโยชน์ให้กับชุมชนตรงตามความต้องการของประชาชน ท่านได้รับประโยชน์จากการเข้าร่วมใช้ประโยชน์จากทรัพยากรธรรมชาติและสิ่งแวดล้อมในชุมชน ท่านได้เข้าร่วมรับข้อมูลข่าวสารและความรู้เทคโนโลยีสมัยใหม่เพื่ออนุรักษ์สิ่งแวดล้อม อยู่ในระดับมีส่วนร่วมปานกลาง

**ตอนที่ 3** การเปรียบเทียบการมีส่วนร่วมของประชาชนในการจัดการสิ่งแวดล้อมของเทศบาล

ตำบลนางั่ว

**สมมติฐานที่ 1** ประชาชนที่มีเพศต่างกันมีส่วนร่วมในการจัดการสิ่งแวดล้อมแตกต่างกัน

ผลการทดสอบสมมติฐาน พบว่า เพศต่างกันมีผลต่อการมีส่วนร่วมในการจัดการสิ่งแวดล้อมของเทศบาลตำบลนางั่ว อำเภอเมือง จังหวัดเพชรบูรณ์ ด้านต่าง ๆ ดังนี้ ด้านการมีส่วนร่วมในการตัดสินใจ พบว่า เพศต่างกันไม่มีความสัมพันธ์ต่อการมีส่วนร่วมในการจัดการสิ่งแวดล้อมของเทศบาลตำบลนางั่ว ด้านการมีส่วนร่วมในการปฏิบัติการ พบว่า เพศต่างกันมีความสัมพันธ์ต่อการมีส่วนร่วมในการจัดการสิ่งแวดล้อมของเทศบาลตำบลนางั่ว ด้านการมีส่วนร่วมรับผลประโยชน์ พบว่า เพศต่างกันไม่มีความสัมพันธ์ต่อการมีส่วนร่วมในการจัดการสิ่งแวดล้อมของเทศบาลตำบลนางั่ว และด้านการมีส่วนร่วมในการติดตามประเมินผล พบว่า เพศต่างกันมีความสัมพันธ์ต่อการมีส่วนร่วมในการจัดการสิ่งแวดล้อมของเทศบาลตำบลนางั่ว

**สมมติฐานที่ 2** ประชาชนที่มีอายุต่างกันมีส่วนร่วมในการจัดการสิ่งแวดล้อมแตกต่างกัน

ผลการทดสอบสมมติฐาน พบว่า อายุต่างกันมีส่วนร่วมในการจัดการสิ่งแวดล้อมของเทศบาลตำบลนางั่ว ในด้านการมีส่วนร่วมในการตัดสินใจ ด้านการมีส่วนร่วมในการปฏิบัติการ ด้านการมีส่วนร่วมรับผลประโยชน์ ด้านการมีส่วนร่วมในการติดตามประเมินผล

**สมมติฐานที่ 3** ประชาชนที่มีระดับการศึกษาต่างกันมีส่วนร่วมในการจัดการสิ่งแวดล้อมแตกต่างกัน

ผลการทดสอบสมมติฐาน พบว่า ระดับการศึกษาต่างกันมีการมีส่วนร่วมในการจัดการสิ่งแวดล้อมของเทศบาลตำบลนางั่ว ในด้านการมีส่วนร่วมในการติดตามประเมินผล ด้านการมีส่วนร่วมในการตัดสินใจ ด้านการมีส่วนร่วมในการปฏิบัติการ ด้านการมีส่วนร่วมรับผลประโยชน์ ด้านการมีส่วนร่วมในการติดตามประเมินผล แตกต่างกัน

**สมมติฐานที่ 4** ประชาชนที่มีอาชีพต่างกันมีส่วนร่วมในการจัดการสิ่งแวดล้อมแตกต่างกัน

ผลการทดสอบสมมติฐาน พบว่า อาชีพต่างกันมีการมีส่วนร่วมในการจัดการสิ่งแวดล้อมของเทศบาลตำบลนางั่ว ในด้านการมีส่วนร่วมในการติดตามประเมินผล ด้านการมีส่วนร่วมในการตัดสินใจ ด้านการมีส่วนร่วมในการปฏิบัติการ ด้านการมีส่วนร่วมรับผลประโยชน์ ด้านการมีส่วนร่วมในการติดตามประเมินผล แตกต่างกัน

**สมมติฐานที่ 5** ประชาชนที่มีระยะเวลาที่อยู่อาศัยในชุมชนต่างกันมีส่วนร่วมในการจัดการสิ่งแวดล้อมแตกต่างกัน

ผลการทดสอบสมมติฐาน พบว่า ระยะเวลาที่อยู่อาศัยในชุมชนต่างกัน มีการมีส่วนร่วมในการจัดการสิ่งแวดล้อมของเทศบาลตำบลนางั่ว ในด้านการมีส่วนร่วมในการติดตามประเมินผล ด้านการมีส่วนร่วมในการตัดสินใจ ด้านการมีส่วนร่วมในการปฏิบัติการ ด้านการมีส่วนร่วมรับผลประโยชน์ ด้านการมีส่วนร่วมในการติดตามประเมินผล แตกต่างกัน

**สรุปผลการทดสอบสมมติฐาน** สรุปว่าตัวแปรที่ใช้ในการทดสอบ ได้แก่ เพศ อายุ ระดับการศึกษา อาชีพ และระยะเวลาการอยู่อาศัยในชุมชน ต่างมีความสัมพันธ์กับการมีส่วนร่วมในการจัดการสิ่งแวดล้อมของเทศบาลตำบลนางั่ว ในภาพรวม และมีเพียงตัวแปรอาชีพที่มีความสัมพันธ์กับการมีส่วนร่วมในการจัดการสิ่งแวดล้อมของเทศบาลตำบลนางั่วรายด้านทุกด้าน

**อภิปรายผล**

การศึกษาพบว่า การจัดการสิ่งแวดล้อมของเทศบาลตำบลนางั่ว อำเภอเมือง จังหวัดเพชรบูรณ์ ด้วยกระบวนการมีส่วนร่วมของประชาชน ภาพรวมอยู่ในระดับปานกลาง เมื่อพิจารณาผลการวิจัยสามารถนำมาอภิปรายผลวิจัยได้ดังนี้

ตามวัตถุประสงค์ข้อที่ 1 เพื่อศึกษาการมีส่วนร่วมของประชาชนตามกรอบแนวคิดของการศึกษา ประกอบด้วย ด้านการมีส่วนร่วมในการตัดสินใจ ด้านการมีส่วนร่วมในการดำเนินโครงการและแผนงาน ด้านการมีส่วนร่วมในการติดตาม ประเมินผลโครงการ และแผนงานการพัฒนา และด้านการมีส่วนร่วมในการรับผลประโยชน์จากการพัฒนา โดยมีผลการศึกษาดังนี้

1. ด้านการมีส่วนร่วมในการตัดสินใจ ปรากฏผลการศึกษา พบว่า ระดับความเห็นของประชาชนในการมีส่วนร่วมด้านการมีส่วนร่วมในการตัดสินใจ ภาพรวมอยู่ในระดับปานกลาง ประกอบ

ด้วยประชาชนสามารถแสดงความคิดเห็น ค้นหาสาเหตุของปัญหาและเสนอแนะวิธีการแก้ไขปัญหาสิ่งแวดล้อมในชุมชนของตนเองได้

2. ด้านการมีส่วนร่วมในการดำเนินโครงการและแผนงาน ปรากฏผลการศึกษา พบว่า ระดับความเห็นของประชาชนในการมีส่วนร่วมด้านการมีส่วนร่วมในการดำเนินโครงการและแผนงาน ภาพรวมอยู่ในระดับปานกลาง ประกอบด้วย ประชาชนสามารถให้ความร่วมมือในการวางแผนและจัดทำโครงการพัฒนาด้านสิ่งแวดล้อมภายในชุมชนร่วมกับเทศบาลตำบลให้บรรลุวัตถุประสงค์และความต้องการของประชาชน และชี้แจงให้ประชาชนเข้าใจถึงประโยชน์ในการเข้าร่วมจัดกิจกรรมพัฒนาสิ่งแวดล้อมในชุมชนและตำบลด้วยดี

3. ด้านการมีส่วนร่วมในการติดตาม ประเมินผลโครงการ และแผนงานการพัฒนา ปรากฏผลการศึกษา พบว่า ระดับความเห็นของประชาชนในการมีส่วนร่วมด้านการมีส่วนร่วมในการติดตาม ประเมินผลโครงการ และแผนงานการพัฒนา ภาพรวมอยู่ในระดับปานกลาง ประกอบด้วย ประชาชนสามารเข้าร่วมกันควบคุมดูแล ติดตาม และประเมินผลโครงการและแผนงานในการพัฒนาสิ่งแวดล้อมในชุมชน และช่วยกันแก้ไขปัญหาด้านสิ่งแวดล้อมร่วมกับเทศบาลตำบลให้ผ่านพ้นไปด้วยดี และเกิดประสิทธิภาพและประสิทธิผลในการอนุรักษ์ทรัพยากรธรรมชาติและสิ่งแวดล้อม

4. ด้านการมีส่วนร่วมในการรับผลประโยชน์จากการพัฒนา ปรากฏผลการศึกษา พบว่า ระดับความเห็นของประชาชนในการมีส่วนร่วมด้านการมีส่วนร่วมในการรับผลประโยชน์จากการพัฒนา ภาพรวมอยู่ในระดับปานกลาง ประกอบด้วย ประชาชนได้ร่วมพิจารณาผลประโยชน์ที่ได้รับทั้งผลดีและผลเสียจากการจัดการสิ่งแวดล้อมของเทศบาลตำบล และได้รับผลประโยชน์จากการเข้าร่วมใช้ประโยชน์จากทรัพยากรธรรมชาติ และสิ่งแวดล้อมในชุมชน และได้รับแนวคิดในการพัฒนาสิ่งแวดล้อมที่ทำให้ความเป็นอยู่และคุณภาพชีวิตของประชาชนในหมู่บ้านดีขึ้น และมีความภาคภูมิใจ

ที่ได้ทำประโยชน์ให้กับชุมชนตรงตามความต้องการของประชาชน

การมีส่วนร่วมของประชาชนที่มีต่อการจัดการสิ่งแวดล้อมของเทศบาลตำบลนางั่ว ประกอบด้วย ด้านการมีส่วนร่วมในการตัดสินใจ ด้านการมีส่วนร่วมในการดำเนินโครงการและแผนงาน ด้านการมีส่วนร่วมในการติดตาม ประเมินผลโครงการ และแผนงานการพัฒนา และด้านการมีส่วนร่วมในการรับผลประโยชน์จากการพัฒนา พบว่า ประชาชนผู้ตอบแบบสอบถาม มีความคิดเห็นต่อการมีส่วนร่วมในการจัดการสิ่งแวดล้อมของเทศบาลตำบลนางั่ว ทั้ง 4 ด้าน อยู่ในระดับปานกลาง ซึ่งผลการวิจัยสอดคล้องกับ ยุทธนา สุดาคำ (2555) ที่ได้ศึกษาเรื่อง การมีส่วนร่วมของประชาชนในการจัดการสิ่งแวดล้อม : กรณีศึกษาบ้านป่าสักงาม ตำบลลวงเหนือ อำเภอดอยสะเก็ด พบว่า ประชาชนส่วนมากให้ความสำคัญต่อการมีส่วนร่วมในการจัดการสิ่งแวดล้อม จากการเข้าร่วมประชุมและการเข้าร่วมกิจกรรมต่าง ๆ ด้านสิ่งแวดล้อมภายในชุมชน ผลการศึกษาสภาพปัญหาที่เกิดจากการมีส่วนร่วมในการจัดการสิ่งแวดล้อมพบว่า ประชาชนมีความเข้าใจในกระบวนการมีส่วนร่วมระดับปานกลาง และผลการวิจัยยังไปสอดคล้องกับที่ ไตรภพ ชัยศิลปิน (2550) ที่ได้ศึกษาเรื่อง การจัดการสิ่งแวดล้อมของประชาชนเขตขานเมือง : กรณีศึกษาชุมชนแม่เตาไห ตำบลหนองหาร อำเภอสันทราย จังหวัดเชียงใหม่ พบว่า เ การมีส่วนร่วมของประชาชนในการจัดการสิ่งแวดล้อมพบว่า มีอยู่บ้างแต่ไม่มากนัก

ในด้านการมีส่วนร่วมของประชาชนในการจัดการสิ่งแวดล้อม แม้ความคิดเห็นต่อการบริหารจัดการของเทศบาลตำบลนางั่ว จะอยู่ในระดับปานกลางก็จริง แต่จากข้อมูลที่เก็บจากกลุ่มผู้ตอบแบบสอบถามทั้งหมด ระบุตรงกันด้วยข้อมูลที่เกาะกลุ่มไม่ค่อยกระจายมาก แสดงว่าระดับความคิดเห็นของประชาชนมีทิศทางไปในทำนองเดียวกันกับผลที่ออกมาว่าหน้าที่สำคัญประการหนึ่งคือ ตัวของประชาชนเองต้องมีส่วนร่วมในการดำเนินกิจกรรมร่วมกับองค์กรต่าง ๆ เช่น ปรากฏในผลการวิจัยของนักวิชาการทุกคนที่มีระบุผลการศึกษาออกมาตรงกัน เช่นที่ จักรกฤช พานิชกุล (2547) ได้ศึกษาวิจัย เรื่อง การมีส่วนร่วมของประชาชนในการจัดการสิ่งแวดล้อมในเขตเทศบาลนครเชียงใหม่ ผลการศึกษาพบว่า ชุมชนมีบทบาทความเกี่ยวข้องและมีส่วนร่วมในการจัดการปัญหาสิ่งแวดล้อมในเขตเทศบาลนครเชียงใหม่ โดยการจัดการปัญหาสิ่งแวดล้อมภายในชุมชน จากการจัดกิจกรรมต่าง ๆ มีการคัดเลือกและแต่งตั้งคณะกรรมการชุมชนและจัดประชุมร่วมกันระหว่างสมาชิกในชุมชน มีการดำเนินการจัดการแก้ปัญหาร่วมกัน แต่เป็นการดำเนินการกันเองภายในชุมชน เหมือนกับที่ เอกณรงค์ ขวดแก้ว (2549) ได้ศึกษาวิจัยเรื่อง การมีส่วนร่วมของชุมชนในการจัดการสิ่งแวดล้อมบ้านสันทราย จังหวัดเชียงใหม่ พบว่า ชาวบ้านพร้อมด้วยแกนนำคนสำคัญของหมู่บ้าน ก็พยายามที่จะร่วมแรงร่วมใจกันช่วยกันแก้ปัญหาสิ่งแวดล้อมของหมู่บ้าน โดยมีขั้นตอนของการมีส่วนร่วมที่ประกอบด้วย การมีส่วนร่วมตัดสินใจ การมีส่วนร่วมปฏิบัติ และการมีส่วนร่วมประเมินผล ซึ่งในทุกขั้นตอนนั้นเป็นการประสานงานระหว่าชาวบ้าน แกนนำ และกลุ่มทางสังคมในหมู่บ้าน

แนวทางการแก้ไขปัญหาด้านสิ่งแวดล้อมโดยการใช้การมีส่วนร่วมของประชาชน

ตามวัตถุประสงค์ของการศึกษาข้อที่ 3 เพื่อเสนอแนะแนวในการแก้ไขปัญหาด้านสิ่งแวดล้อมของเทศบาลตำบลนางั่ว ให้บรรลุผลในการจัดการสิ่งแวดล้อมด้วยการใช้กระบวนการการมีส่วนร่วมของประชาชนตำบลนางั่ว ตามความคิดเห็นและความต้องการของประชาชนของเทศบาลตำบลนางั่ว อำเภอเมือง จังหวัดเพชรบูรณ์ พบว่า ประชาชนผู้ตอบแบบสอบถาม ที่ผู้วิจัยได้สรุปผลการวิจัย ส่วนใหญ่อยู่ในระดับการจัดการสิ่งแวดล้อมด้วยการใช้กระบวนการการมีส่วนร่วมของประชาชนปานกลาง สามารถร่วมมือกันดำเนินการแก้ปัญหาสิ่งแวดล้อมอย่างแท้จริง ภาครัฐ และหน่วยงานที่เกี่ยวข้องต้องให้ข้อมูลที่เกี่ยวข้องกับกับปัญหาสิ่งแวดล้อม ความรุนแรงของปัญหา สาเหตุ ผลกระทบต่อชุมชน มาตรการ กฎระเบียบ ข้อบังคับ และสิทธิการมีส่วนร่วมโดยต้องแสดงท่าทีและเจตนารมณ์ที่แน่วแน่ และชัดเจนในการแก้ปัญหาสิ่งแวดล้อม และเปิดโอกาสให้ชุมชนได้แสดงความคิดเห็น แนวทางการจัดการปัญหาและมีส่วนร่วมในการตัดสินใจ

นอกจากนี้ ผลการมีส่วนร่วมของประชาชนยังไปสอดคล้องกับที่ จตุรงค์ เดชะวงศ์ (2553) ได้ศึกษาวิจัยเรื่อง การมีส่วนร่วมในการจัดการสิ่งแวดล้อมเพื่อสุขภาพของชุมชนบ้านมะกอก อำเภอป่าซาง จังหวัดลำพูน ผลการศึกษาพบว่า การดำเนินโครงการการจัดการสิ่งแวดล้อมเพื่อสุขภาพในชุมชนบ้านมะกอก พบว่า ประชาชนภายในชุมชนบ้านมะกอกมีการให้ความร่วมมือในระหว่างที่มีการดำเนินกิจกรรมต่าง ๆ เกิดการคัดแยกและจัดเก็บขยะประเภทต่าง ๆ ได้อย่างถูกต้อง และเหมาะสมประชาชนในชุมชนทิ้งขยะตามบริเวณที่ทางเทศบาลจัดให้ได้อย่างเหมาะสม มีการปรับภูมิทัศน์สองข้างทางและบริเวณหน้าบ้านของตนเองและมีการจัดการสิ่งแวดล้อมในครัวเรือนของตนเองได้อย่างเหมาะสมกับการพัฒนาให้เกิดความยั่งยืนในการส่งเสริมการมีส่วนร่วมในการจัดการสิ่งแวดล้อม เพื่อสุขภาพภายในชุมชน และยังไปสอดคล้องกับผลการศึกษาของ นพรัตน์ ช่วงเวฬุวรรณ (2556) ได้ศึกษาวิจัย เรื่อง การมีส่วนร่วมของประชาชนในการอนุรักษ์ทรัพยากรธรรมชาติและสิ่งแวดล้อมขององค์การบริหารส่วนตำบลสะตอ อำเภอเขาสมิง จังหวัดตราด ผลการศึกษาพบว่า ประชาชนมีส่วนร่วมในการอนุรักษ์ทรัพยากรธรรมชาติและสิ่งแวดล้อมขององค์การบริหารส่วนตำบลสะตอ อำเภอเขาสมิง จังหวัดตราด ในภาพรวมอยู่ในระดับมากทุกด้าน ทั้งด้านการรับผลประโยชน์ การอนุรักษ์สิ่งแวดล้อม ด้านการติดตามควบคุมดูแลและประเมินผล ซึ่งหมายถึง หน่วยที่มีความสำคัญที่สุด ในการบริหารจัดการธรรมชาติ และสิ่งแวดล้อมได้ผลมากที่สุด ก็คือตัวของประชาชนนั่นเอง เช่นเดียวกับที่ อิสมาแอ คาเว็ง และภิญโญ นิลจันทร์ (2556) ได้ทำการศึกษาวิจัยเรื่อง บทบาทในการอนุรักษ์ทรัพยากรธรรมชาติและสิ่งแวดล้อมของคณะกรรมการบริหารเทศบาลตำบลยะรัง อำเภอยะรัง จังหวัดปัตตานี ซึ่งบอกว่าบทบาทการดำเนินการอนุรักษ์ทรัพยากรธรรมชาติและสิ่งแวดล้อมของคณะกรรมการบริหารเทศบาลตำบลยะรัง อำเภอยะรัง จังหวัดปัตตานี ต้องมีการสร้างแนวคิด และจิตสำนึกให้มีส่วนร่วมและความรับผิดชอบของประชาชนทราบว่าทรัพยากรธรรมชาติและสิ่งแวดล้อมมีความจำเป็นต่อการดำรงชีวิต และให้ประชาชนรับทราบถึงผลกระทบต่าง ๆ เกี่ยวกับสิ่งแวดล้อมเพื่อที่ตัวของประชาชนเองจะได้ให้ความร่วมมือในการอนุรักษ์ร่วมกันและแก้ไขปัญหาต่อไป และผลการศึกษานี้ยังไปตรงกับที่ ทศพักตร์

ใบปอด และภักดี โพธิ์สิงห์ (2556) ได้ศึกษาวิจัยเรื่อง การมีส่วนร่วมของประชาชนในการจัดการสิ่งแวดล้อมขององค์การบริหารส่วนตำบลในเขตอำเภอโกสุมพิสัย จังหวัดมหาสารคาม ที่สรุปเป็นข้อเสนอแนะไว้อย่างชัดเจนว่า การมีส่วนร่วมของประชาชนในการจัดการสิ่งแวดล้อมขององค์การบริหารส่วนตำบลในเขตอำเภอโกสุมพิสัย จังหวัดมหาสารคาม ที่สำคัญ ได้แก่ ควรรณรงค์ปลูกจิตสำนึกให้ประชาชนมีส่วนร่วมในการจัดการสิ่งแวดล้อมในชุมชนมากขึ้น

**ข้อเสนอแนะจากการวิจัย**

**1. ข้อเสนอแนะทั่วไป**

1) ส่งเสริมให้ประชาชนทุกภาคส่วนได้มามีส่วนร่วมในการบริหารงานของเทศบาลตำบลนางั่ว อำเภอเมือง จังหวัดเพชรบูรณ์ โดยการร่วมคิด ร่วมทำ ร่วมตรวจสอบ และติดตามประเมินผลการดำเนินงาน เพื่อให้การบริหารและการพัฒนาชุมชนและท้องถิ่น มีประสิทธิภาพ โปร่งใส และตรวจสอบได้

2) สร้างระบบการบริหารงานโดยเน้นหลักประสิทธิภาพ ประสิทธิผล สุจริต โปร่งใส สามารถตรวจสอบได้ และตรงกับความต้องการของประชาชนอย่างแท้จริง

3) ส่งเสริมให้ประชาชน ชุมชน ตัวแทนชุมชน ผู้นำชุมชน เข้ามามีส่วนร่วมกำหนดวิสัยทัศน์ ยุทธศาสตร์ จัดทำแผนงานโครงการในการพัฒนาตำบลนางั่ว ให้เป็นไปตามเจตนารมณ์ของประชาชน

4) จัดตั้งศูนย์ข้อมูลข่าวสาร อินเตอร์เน็ตระดับตำบล เพื่อบริการข้อมูลข่าวสาร ตลอดจนเอกสารต่าง ๆ ที่ประชาชนสนใจ และสามารถตรวจสอบและรับรู้ข่าวสารที่เป็นประโยชน์

5) บริหารจัดการพัฒนาบุคลากร เจ้าหน้าที่ในหน่วยงาน เพื่อให้มีความรู้ทักษะในการปฏิบัติงาน เพื่อสามารถปฏิบัติงานสนองความต้องการของประชาชนได้อย่างมีประสิทธิภาพ

6) ส่งเสริมให้ความรู้แก่ประชาชนเกี่ยวกับการมีส่วนร่วม บทบาทหน้าที่ของประชาชนที่มีต่อการบริหาร

**2. ข้อเสนอแนะในเชิงการบริหารของเทศบาลตำบลนางั่ว**

เทศบาลตำบล ควรมีการสนับสนุนและส่งเสริมให้ประชาชนหรือผู้มีส่วนได้ส่วนเสียได้มีโอกาสแสดงทัศนะและเข้าร่วมในกิจกรรมต่าง ๆ ที่มีผลต่อชีวิตความเป็นอยู่ของประชาชน รวมทั้งมีการนำความคิดเห็นดังกล่าวไปประกอบการพิจารณา กำหนดเป็นนโยบาย และการตัดสินใจของเทศบาล การมีส่วนร่วมของประชาชน เป็นกระบวนการสื่อสารในระบบเปิด กล่าวคือ เป็นการสื่อสารสองทาง ทั้งอย่างเป็นทางการและไม่เป็นทางการ ซึ่งประกอบไปด้วยการแบ่งสรรข้อมูลร่วมกัน ระหว่างผู้มีส่วนได้ส่วนเสีย และเป็นการเสริมสร้างความสามัคคีในสังคม ทั้งนี้เพราะการมีส่วนร่วมของประชาชนเป็นการเพิ่มคุณภาพการตัดสินใจ การลดค่าใช้จ่ายและการสูญเสียเวลา เป็นการสร้างฉันทามติ และทำให้ง่ายต่อการนำนโยบายไปปฏิบัติ และสอดคล้องรับกับปัญหาและความต้องการของประชาชนมากยิ่งขึ้น และยังเป็นการควบคุมการบริหารงานของเทศบาลให้มีความโปร่งใสตอบสนองต่อปัญหาและความต้องการของประชาชน และมีความรับผิดชอบหรือสามารถตอบคำถามของประชาชนได้

**3. ข้อเสนอแนะสำหรับการวิจัยครั้งต่อไป**

1) การศึกษาครั้งนี้เป็นการวิเคราะห์สถานการณ์การมีส่วนร่วมของประชาชนที่มีต่อการจัดการสิ่งแวดล้อมในท้องถิ่นหรือชุมชนของตนเองเท่านั้น ควรมีการศึกษาเปรียบเทียบบทบาทของประชาชน ผู้นำชุมชน เจ้าหน้าที่ของรัฐของเทศบาลตำบลที่มีต่อการดูแลสิ่งแวดล้อมในชุมชน เพื่อที่จะได้มาซึ่งปัญหาและแนวทางแก้ไขในการสร้างรูปแบบ การบริหารจัดการด้านการอนุรักษ์ทรัพยากรธรรมชาติและสิ่งแวดล้อม ให้สอดคล้องกับการเปลี่ยนแปลงอย่างรวดเร็วในปัจจุบัน

2) ควรมีการศึกษาปัจจัยที่สนับสนุนการมีส่วนร่วมของประชาชนในการอนุรักษ์ทรัพยากรธรรมชาติและสิ่งแวดล้อมของเทศบาลตำบลและองค์กรปกครองส่วนท้องถิ่นอื่น ๆ หรือหน่วยงานอื่น ๆ ในจังหวัดเพชรบูรณ์ เพื่อนำผลการศึกษามาหาแนวทางในการแก้ไขปัญหาด้านสิ่งแวดล้อมโดยรวมและเพื่อนำไปประยุกต์ใช้ในหน่วยงานให้เกิดความเหมาะสมยิ่งขึ้น

3) ควรวิจัยเกี่ยวกับการศึกษาความคิดเห็น รวมถึงมีการสัมภาษณ์เชิงลึกกับประชาชนหรือกลุ่มที่เกี่ยวข้องมากขึ้น เพื่อให้ทราบถึงความต้องการของประชาชนที่มีต่อการอนุรักษ์ทรัพยากรธรรมชาติและสิ่งแวดล้อมในชุมชนที่แท้จริง และเพื่อที่จะนำไปสู่การพัฒนาท้องถิ่นให้เกิดประสิทธิภาพ และประสิทธิผล โดยเหมาะสมสำหรับท้องถิ่นหรือชุมชน